**Hortobágy Község 10. sz. napirend**

**P o l g á r m e s t e r é t ő l**

**E L Ő T E R J E S Z T É S**

(a képviselő-testület 2020. szeptember 29-i nyilvános ülésére)

**Tárgy:** Döntés a Magyar Falu Program keretében benyújtott pályázatokról

* Temetői infrastruktúra fejlesztése (MFP-FVT/2020)
* Elhagyott ingatlanok közcélra történő megvásárlása (MFP-EIM/2020)

Tisztelt Képviselő-testület!

A Miniszterelnökséget vezető miniszter a 1041/2020 (VII. 15.) Korm. határozatában foglaltak szerint a Magyar Falu Program keretében pályázati felhívásokat tett közzé, az 5000 fő alatti településeket érintően. Pályázatot kizárólag elektronikus úton, az erre rendszeresített elektronikus benyújtó felületen keresztül lehet benyújtani a kiírásban megadott benyújtási határidőig.

Az MFP keretében nyújtott támogatás 100%-os, vissza nem térítendő hazai támogatásnak minősül.

Önkormányzatunk pályázatot nyújtott be a Temetői infrastruktúra fejlesztése alprogramra, valamint az Elhagyott ingatlanok közcélra történő megvásárlására.

* **Temetői infrastruktúra fejlesztése (MFP-FVT/2020)**

A Magyar Falu Program Temetői infrastruktúra fejlesztése program lehetőséget biztosít az 5000 fő, és ez alatti állandó lakosságszámú önkormányzatok és önkormányzati társulások számára a vidéki temetők állapotának javítására, karbantartásukra, felújításukra, működési nehézségeik megoldásaira.

Maximálisan igényelhető támogatási összeg 30 millió forint. Igényelt támogatás: 22.581.879,- Ft

Minden települést meghatároz a róla kialakított első benyomás, az a kép, amelyet elsőként a közterületek jellege ad az odalátogatók számára, mindezek mellett a települések környezete nagyban befolyásolja az ott élő családok életminőségét. Hortobágy Községre ez különösen igaz, hiszen a Világörökség részét képező Hortobágyi Nagypuszta központja a falu. Az Önkormányzatnak a megmaradó népesség ellátása, szükségleteinek biztosítása kötelező feladata, ehhez természetesen hozzátartozik, a temető, a végső nyughely méltó körülményeinek biztosítása is. Községünk temetője az Önkormányzat fenntartásában van. Szűkös forrásaink miatt elsődleges feladat a sírkert gondozása, rendben tartása, fejlesztő beruházásra nem tud pénzt fordítani az Önkormányzat. Ezzel a megjelenő pályázati forrással találtuk meg azt a lehetőséget, mely által szebbé, barátságosabbá, egyben méltó hellyé tudjuk tenni lakosaink végső földi nyughelyét.

Támogatás vissza nem térítendő, 100%-os támogatási intenzitású hazai támogatásnak minősül.

A pályázati adatlap lezárásának és benyújtásának határideje 2020. szeptember 10. napja volt, a benyújtás szeptember 10–én a fentiekben rögzített tartalommal megtörtént. Kérem a T. Képviselő-testületet, hogy a pályázat benyújtását utólagosan jóváhagyni szíveskedjen!

* **Elhagyott ingatlanok közcélra történő megvásárlása (MFP-EIM/2020)**

A Magyar Falu Program Temetői infrastruktúra fejlesztése program lehetőséget biztosít az 5000 fő, és ez alatti állandó lakosságszámú önkormányzatok és önkormányzati társulások az ingatlanok elbontására, vagy felújítására, korszerűsítésére, ezáltal a települési elhagyott ingatlanok közcélra történő hasznosítására. Maximálisan igényelhető támogatási összeg 5 millió forint. Igényelt támogatás: 4.530.000,- Ft

A községekben gyakran előfordul a romos, elhagyatott ingatlanok látványa, ami a település összképét jelentősen rontja. Ezeknek az ingatlanoknak önkormányzati tulajdonba történő kerülése elősegíti a rendezett falukép kialakítását. A szebb, rendezettebb falukép elérésén túl további pályázati cél, hogy a megszerzett ingatlant az önkormányzat kizárólag közcélra használja. A településkép védelem eszközei meghatározzák azon követelményeket, amelyek hozzájárulnak a település arculatának minőségi formálásához. Ezen követelmények betartása azonban az üresen álló, hasznosítatlan épületek esetében jelenleg nem lehetséges. A kistelepüléseken is jellemző, hogy az idősebb emberek elhalálozásával vagy az ingatlantulajdonosok, örökösök elköltözésével a korábban rendezett épületek elhanyagolttá válnak, az építmények állapota leromlik, amely idővel veszélyezteti a szomszédok életbiztonságát, zavarja a településképet, az ingatlanon megjelenik a parlagfű és más gyomnövények, fertőzésveszélyes helyzetek alakulhatnak ki, valamint ezek az épületek természetesen vonzzák az illegális házfoglalókat is. Összességében a település többi rendezett részét és az ott lakók komfortérzetét rontja. Az ingatlanok megvásárlását követően az önkormányzatnak lehetősége nyílik, az ingatlanok elbontására, vagy felújítására, korszerűsítésére, ezáltal a települési elhagyott ingatlanok közcélra történő hasznosítására. Ezen leromlott épületek sok esetben biztonsági kockázatot is jelentenek a településen élők számára, amely a program bevezetésével megszüntethető.

Megvásárolni kívánt ingatlan: Hortobágy-Máta 1112/3 hrsz.

Támogatás vissza nem térítendő, 100%-os támogatási intenzitású hazai támogatásnak minősül.

A pályázati adatlap lezárásának és benyújtásának határideje 2020. szeptember 10. napja volt, a benyújtás szeptember 10–én a fentiekben rögzített tartalommal megtörtént. Kérem a T. Képviselő-testületet, hogy a pályázat benyújtását utólagosan jóváhagyni szíveskedjen!

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXX. törvény 107.§- a alapján a következő döntést hozza:

1./ Kinyilvánítja, hogy a Magyar Falu Program keretében meghirdetett Temetői infrastruktúra fejlesztése (MFP-FVT/2020) alprogramra benyújtott pályázat benyújtásával és tartalmával egyetért, és azt jóváhagyja az alábbiak szerint:

A hortobágyi temetőben lévő ravatalozó teljes körű felújítása.

Igényelt támogatás: 22.581.879,- Ft

Támogatás vissza nem térítendő, 100%-os támogatási intenzitású hazai támogatásnak minősül.

2./ Kinyilvánítja, hogy a Magyar Falu Program keretében meghirdetett Elhagyott ingatlanok közcélra történő megvásárlása (MFP-EIM/2020) alprogramra benyújtott pályázat benyújtásával és tartalmával egyetért, és azt jóváhagyja az alábbiak szerint:

Hortobágy-Máta 1112/3 hrsz. ingatlan megvásárlása.

Igényelt támogatás: 4.530.000,- Ft

Támogatás vissza nem térítendő, 100%-os támogatási intenzitású hazai támogatásnak minősül.

Megbízza a polgármestert, hogy a pályázathoz kapcsolódó nyilatkozatokat megtegye és aláírja.

Határidő: azonnal

Felelős: Jakab Ádám András polgármester

Hortobágy, 2020. szeptember 29.

Jakab Ádám András

polgármester

Az előterjesztést törvényességi szempontból ellenőrizte:

Dr. Ácsné Dr. Berke Gabriella

kirendeltség-vezető